Diari Oficial de la Generalitat Valenciana


Sumari del DOGV 10248, del 16-12-2024 (2024/13683)

EXTRACTE de la Resolució de 10 de desembre de 2024, del Rectorat, per la qual es convoca el concurs de cartells amb motiu del Dia Internacional de la Dona i la Xiqueta en la Ciència, 2025, de la Universitat d'Alacant.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10021

Data del DOGV
:   16-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13896

CVE
:   TBOH-G-2804-55367

Data del document
:   10-12-2024

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * participació de la dona
    * universitat
    * distinció honorífica

BDNS (identif.): 802126.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

https://www.infosubvenciones.es/bdnstrans/GE/es/convocatoria/802126

Primer. Persones beneficiàries

Podran participar en aquest concurs l'estudiantat de la Facultat de Ciències de la Universitat d'Alacant matriculat durant el curs acadèmic 2024-2025.

Cada participant podrà presentar-hi com a màxim dos cartells. Els treballs han de ser íntegrament originals i inèdits.

Segon. Objecte

L'objecte d'aquesta convocatòria és la concessió, en règim de concurrència competitiva, d'un premi a l'estudiantat de la Facultat de Ciències que concurse a través de cartells per «al Dia Internacional de la Dona i la Xiqueta en la Ciència 2025».

Tercer. Bases reguladores

Les bases reguladores i convocatòria estan publicades de manera conjunta en el *Butlletí Oficial de la Universitat d'Alacant*  de dia 11 de desembre de 2024, en la següent URL:

https://www.boua.ua.es/Acuerdos/DescargarAcuerdo/54396

Quarta. Quantia

Nombre i dotació dels premis:

Es concedirà un nombre màxim d'1 premi, d'un import de 200 €.

L'autor/a premiat/da haurà d'assistir personalment al lliurament del premi que es farà en el Deganat de la Facultat i que serà comunicat amb suficient antelació.

Cinquè. Termini de presentació de sol·licituds

La convocatòria es publicarà en el BOUA amb caràcter informatiu, de manera prèvia a la publicació de l'extracte en el DOGV.

El termini de presentació de cartells per al concurs s'obrirà a partir del 8 de gener del 2025 fins al 4 de febrer del 2025.

Sisè. Altres dades

Criteris d'adjudicació:

La comissió de valoració desestimarà qualsevol obra composta per elements que no siguen íntegrament originals i inèdits i que puguen ser copiats de qualsevol base de dades gràfica. No s'admetrà cap cartell els drets de propietat intel·lectual del qual no pertanguen totalment i sense excepció a la persona participant en el concurs.

La comissió de valoració tindrà en compte per a la valoració de les obres els següents criteris i puntuació:

Composició i estil (fins a 4 punts)

Adequació a la temàtica a la qual es presenta (fins a 2 punts)

Rigor científic o representativitat (fins a 2 punts)

Originalitat (fins a 2 punts)

La comissió es reserva el dret a no celebrar el concurs en el cas que s'hi inscriguen menys de 5 participants.

  

Alacant, 10 de desembre de 2024

(p. d. s. Resolució 03.10.2024)

Eva Espinar Ruiz

Vicerectora d'Igualtat, Inclusió i Responsabilitat Social